གསུངས་པས་ཁོང་རྣམས་ཟླ་བ་དང་ལོ་
གང་ཡིན་མ་དྲན་ཡང་། དོན་ལ་ཟླ་བ་ཡིན་སྣང་། དེ་ནས་མྱ་ངན་ལས་འདའ་བའི་ལྟས་བྱུང་བ་ན་གཟིམས་
ཆུང་དུ་ཕེབས་ཏེ། ཞབས་གཉིས་སྐྱིལ་ཀྲུང་དང་ཕྱག་གཉིས་མཉམ་བཞག་མཛད་ནས་ཐུགས་དམ་ལ་
ཐུགས་གཏད་པས། སྐུ་སྨད་ནས་དྲོད་ཡར་ལ་རིམ་གྱིས་བསྡུས་པའི་ཚེ། རྗེ་བཙུན་འཇམ་དབྱངས་ཀྱི་
ཞལ་གཟིགས་བྲིས་སྐུ་དེ་སྐུ་མདུན་དུ་སྤྱན་དྲངས། རྗེ་བཙུན་ཕེབས་ཡོད་ལགས་ཞུས་པས། སྤྱན་གྱིས་ནི་
མ་གཟིགས། དབུ་དུད་པ་ཞིག་མཛད། ཅུང་ཞིག་ལོན་པ་ན། ད་མི་དགོས་པ་འདུག་སྙམ་ནས་བྲིས་སྐུ་དེ་
གཡོན་ཕྱོགས་སུ་གདན་དྲངས་པས་ཇི་ལྟར་སྤྱན་དྲངས་པ་ལྟར་བྲིས་སྐུ་ལ་སྤྱན་གདངས་ཏེ་ཨོག་སྐོ་སྐུ་
དཔུང་གཡོན་པའི་སྟེང་དུ་བཞག་ནས་ཞག་འགའ་བཞུགས་པས་ཕལ་ཆེར་གྱིས་སྐུའི་གཟི་མདངས་ལ་
དཔགས་ནས་འཁྲུལ་པའང་སྐྱེས། དེ་ལྟར་ས་མོ་སྦྲུལ་ལོ་དེའི་ཟླ་བ་བཞི་པ་ས་ག་ཟླ་བའི་ཚེས་བཅོ་བརྒྱད
ལ་དགའ་ལྡན་ཆོས་ཀྱི་ཕོ་བྲང་མ་ཕམ་རྒྱལ་བའི་འདུན་སར་ཐེགས་སོ། །དེའི་ཚེ་ནམ་མཁའ་ཤིན་ཏུ་
དྭངས་པ་ལ་འཇའ་དཀར་པོ་དང་། ཁ་དོག་སྣ་ལྔའི་གུར་ལྕགས་སྒྲོག་ལྟར་སྦྲེལ་བ་འབྲས་སྤུངས་ནས་
དགའ་ལྡན་གྱི་བར་ལ་ཤར་བ་དང་། ལྷའི་མེ་ཏོག་གི་ཆར་མང་དུ་བབས་པ་སོགས་སྐྱེ་བོ་ཀུན་གྱི་མིག་
ལམ་དུ་གྱུར་ཅིང༌། སྐུ་གདུང་རིན་པོ་ཆེ་ནི་ཅུང་ཟད་ཀྱང་མ་ཉམས་པར་བཤད་གྲྭ་ཡུན་རིང་དུ་གནས་པའི་
རྟེན་འབྲེལ་དུ་དངུལ་གྱི་མཆོད་རྟེན་དུ་བཞུགས་སུ་གསོལ་བ་ཡིན་ལ། དེ་ནས་གདན་སར་རིམ་པ་ལྟར།
དཔལ་ལྡན་སེང་གེ། རིན་ཆེན་བྱང་ཆུབ། རྗེ་དབོན་བློ་བཟང་ཉི་མ། བློ་བཟང་གྲགས་པ། ཤཱཀྱ་རིན་ཆེན།
རྗེ་སྨོན་ལམ་དཔལ་བ། འཇམ་དབྱངས་ལེགས་པ་ཆོས་འབྱོར། མཁས་བཙུན་ཡོན་ཏན་རྒྱ་མཚོ། ཐམས་
ཅད་མཁྱེན་པ་དགེ་འདུན་རྒྱ་མཚོ་ནས་བཟུང་སྟེ་རྒྱལ་དབང་ཐམས་ཅད་མཁྱེན་པ་སྐུ་འཕྲེང་རིམ་པ་ལྟར་
- 193 -

༄༅། །ཕུར་ལྕོག་ངག་དབང་བྱམས་པའི་གསུང་འབུམ། །༼༣༽
གདན་ས་མཛད་ནས་བཤད་སྒྲུབ་ལོངས་སྤྱོད་ཐམས་ཅད་ཡར་ངོའི་ཟླ་ལྟར་རྒྱས་ཤིང་། རྗེ་རིན་པོ་ཆེའི་
རིང་ལུགས་འཛིན་པའི་མཁས་པ་དང་གྲུབ་པའི་སྐྱེས་བུ་དམ་པ་རྣམས་ཀྱིས་འཛམ་གླིང་ཡངས་པའི་རྒྱལ་
ཁམས་ཐམས་ཅད་ཁྱབ་པ་ལ། རྒྱ་བོད་ཧོར་སོག་གི་སྐྱེ་བོ་མཆོག་དམན་ཀུན་གྱིས་སྲི་ཞུ་བཀུར་སྟི་ཕུན་
སུམ་ཚོགས་པས་མཆོད་ཅིང་། ཆོས་སྡེ་ཆེན་པོ་དཔལ་ལྡན་འབྲས་སྤུངས་ཞེས་སྙན་པའི་གྲགས་པ་ཚངས་
པའི་འཇིག་རྟེན་ལས་ཀྱང་བརྒལ་བ་འདི་བྱུང་བ་ལགས་སོ། །
ན་མོ་གུ་རུ་མཉྫུ་ཤྲཱི་ཡེ། གང་གི་རྣམ་དཔྱོད་ལྷ་ལམ་ཡངས་པ་ལ། །མཁྱེན་བརྩེ་ཉི་ཟླ་འགོག་མེད་
གསལ་བའི་མཐུས། །མཁས་བྱའི་གནས་གསུམ་ཀུན་གསལ་འགྲོ་བའི་མགོན། །བཀྲ་ཤིས་དཔལ་དང་
ལྡན་པའི་ཞབས་ལ་འདུད། །
ཆོས་སྡེ་ཆེན་པོ་འདིར་དཀོན་མཆོག་རིན་པོ་ཆེ་རྣམ་པ་གསུམ་གྱི་རྟེན་བཞུགས་ཚུལ་རགས་རིམ་
ཞིག་བརྗོད་ན། ཐོག་མར་འདུ་ཁང་ཆེན་མོའི་རྒྱབ་ཏུ་འཇམ་པའི་དབྱངས་བཀྲ་ཤིས་དཔལ་ལྡན་པ་དེ་ཉིད་
ཀྱི་སྒྲུབ་ཁང་རང་ཤོང་གི་ནང་དུ་རྗེ་བཙུན་འཇམ་པའི་དབྱངས་རང་བྱོན་ངོ་མཚར་ཅན་ཡོད་པ། རྗེ་དེ་ཉིད་
ཀྱི་སྒྲུབ་པ་སྙིང་པོར་མཛད་པས་ཉམས་རྟོགས་ཁྱད་པར་ཅན་འཁྲུངས། ལྷ་དང་བླ་མས་བྱིན་གྱིས་
བརླབས་ཤིང་གསུང་གི་གནང་བ་སྩལ་བའི་གནས་ཁྱད་པར་ཅན་བཞུགས། དེའི་མདུན་དུ་འདུ་ཁང་ཆེན་
མོ་དང་པོ་གཞིས་ཀ་སྣེའུ་དཔོན་ནམ་མཁའ་བཟང་ཁུ་དབོན་གྱིས་སྦྱིན་བདག་མཛད་ནས་འདུ་ཁང་དང་།
དེའི་དྲི་གཙང་ཁང་གསུམ་བཅས་བཞེངས་པ། དེའི་གཙང་ཁང་དབུས་མའི་ནང་དུ། སྣེའུ་རྫོང་པས་སྦྱིན་
བདག་མཛད་ནས་བཞེངས་པའི། དུས་གསུམ་སངས་རྒྱས་ཀྱི་གསེར་སྐུ་ལ་བྱང་སེམས་ཉེ་བའི་སྲས་
བརྒྱད་ཀྱིས་བསྐོར་བ། གཙོ་བོ་གསེར་སྐུ་ཆེན་མོའི་ནང་རྟེན་ལ་དབུའི་དབྱིངས་སུ་སངས་རྒྱས་ཀྱི་རིང་
བསྲེལ་རྟ་མགོ་མར་གྲགས་པ་བདུན་དང་། སངས་རྒྱས་གསེར་ཐུབ་ཀྱི་ཚེམས། ཆོས་ཀྱི་རྒྱལ་པོ་ཙོང་ཁ་
པ་ཆེན་པོའི་ཚེམས། ལྷོ་བྲག་ཕྱག་རྡོར་གྱི་དབུ་ལོ། མཐིང་ཤོག་ལ་འཛམ་བུ་ཆུ་གསེར་གྱིས་བྲིས་པའི་བླ་
མ་བརྒྱུད་པའི་མཚན་སྔགས། མགྲིན་པར་ནུབ་ཕྱོགས་རྒྱ་མཚོའི་འགྲམ་ནས་གདན་དྲངས་པའི་དུང་
དཀར་གཡས་འཁྱིལ་ཀར་པ་ཎ་ངོ་མཚར་ཅན། ཐུགས་ཀར་རྗེ་བཙུན་ཙོང་ཁ་ཆེན་པོས་དེ་བཞིན་གཤེག
ས་པ་ཉིད་དངོས་སུ་བཞུགས་པ་དང་དབྱེར་མེད་པར་གསུངས་པའི་བཅོམ་ལྡན་འདས་ཤཱཀྱ་ཐུབ་པའི་སྐུ་
ལྕགས་ཁྲུ་གང་པ། ཐུབ་པ་ཆེན་པོ་རྒྱ་གར་མ། འཇམ་དཔལ་རྡོ་རྗེ་བྱིན་ཅན། བྱང་ཆུབ་ཤིང་འདོམ་གང་།
སངས་རྒྱས་ཀྱི་བསྟོད་འབུམ། བཀྲ་ཤིས་བེའུ་བུམ། འཇམ་པའི་དབྱངས་ལ་རྗེ་རིན་པོ་ཆེས་དབུ་མའི་ལྟ་
- 194 -

།གྲྭ་ས་ཆེན་པོ་བཞི་དང་རྒྱུད་སྟོད་སྨད་ཆགས་ཚུལ་པད་དཀར་ཕྲེང་བ། །༼བེ༽
ཁྲིད་གསན་པའི་བརྗེད་བྱང་བཀོད་པའི་ཕྱག་དཔེ་བྱིན་རླབས་ཅན། ཡང་དག་པར་རྫོ་གས་པའི་སངས་
རྒྱས་ཀྱི་ཞབས་རྗེས་རྣམས་བཞུགས། རྗེ་རིན་པོ་ཆེའི་སྐུ་བརྙན་གསེར་ཟངས་ལས་གྲུབ་པ་ཐོག་ཚད་མ་
གསུང་བྱོན་མར་གྲགས་པ་དང་། འཇམ་དབྱངས་ཆོས་རྗེའི་སྐུ་གསུང་བྱོན་མ་དང་། རྒྱལ་བ་དགེ་འདུན་
རྒྱ་མཚོའི་སྐུ་བྱིན་ཅན་རྣམས་བཞུགས། །
བྱམས་ཁང་རྙིང་པར། རྒྱལ་བ་ཙོང་ཁ་པ་ཆེན་པོས་ལྗགས་བཀོད་གནང་བ་ལྟར། སྣེའུ་རྫོང་ནས་
བཞེངས་པའི་རྒྱལ་བ་མ་ཕམ་པ་དགུང་ལོ་བརྒྱད་པའི་ཚད་རྒྱུ་གསེར་ཟངས་ལས་གྲུབ་པ་ལོངས་སྐུའི་ཆ་
ལུགས་ཅན། དེའི་ནང་རྟེན་དུ། སངས་རྒྱས་ཀྱི་འཕེལ་གདུང་ཆེ་བ་བྱ་སྒོང་ཙམ་ནས་ཆུང་བ་ཡུངས་འབྲུ་
ཙམ་གྱི་བར་མ་ག་དྷའི་བྲེ་ཆེན་གང་། ཆོས་ཀྱི་རྒྱལ་པོ་ཙོང་ཁ་ཆེན་པོའི་དབུ་ལོ། འཕགས་པ་ཐོགས་མེད་
ཀྱི་དབུ་ལོ། སྤྱན་རས་གཟིགས་ཁ་སར་པཱ་ཎིའི་སྐུ་བརྙན་རྒྱ་གར་མ་བྱིན་ཅན། མགྲིན་པར་ཆོས་ཀྱི་རྒྱལ་
པོ་ཙོང་ཁ་ཆེན་པོར་ཀླུའི་རྒྱལ་པོ་དུང་སྐྱོང་གིས་དབུས་ཁར་ནག་མཚོ་འགྲམ་དུ་ཕུལ་བའི་དུང་དཀར་
གཡས་འཁྱིལ་གསུམ་འབྲེལ་རྟེན་འབྲེལ་སྙིང་པོས་བརྒྱན་པ་ངོ་མཚར་ཅན། ཐུགས་ཀར་རྒྱལ་པོ་གཞོན་
ནུ་དོན་གྲུབ་ཀྱི་དབུ་རྒྱན་དང་། ཤེལ་སྒ་རིན་ཆེན་སྤུངས་པ། མཁའ་འགྲོ་མ་བྱེ་བ་འབུམ་གྱི་དབུ་སྐྲ་ཉག་
མ་རེ་རེ་ལས་གྲུབ་པའི་ཞྭ་ནག་གསེར་མདོངས་མ། ཇོ་བོ་ཆེན་པོའི་སྟག་གི་བཞུགས་གདན་སྤོས་ཀྱིས་
བགོས་པ། རྡོ་རྗེ་གདན་ནས་བྱོན་པའི་བྱང་ཆུབ་ཤིང་གི་མཧཱ་བོ་དྷི། རྒྱ་གར་གྱི་ལྷ་ཨ་མོ་གྷ་བཛྲ། དཔལ་
ནཱ་རོ་པའི་གདུགས་དཀར་གསེར་གྱི་ཡུ་བ་ཅན་རྗེ་མར་པ་ལ་སྩལ་བ། མི་ལ་བཞད་པ་རྡོ་རྗེའི་ཟའི་ཁོག་མ།
གེ་སར་རྒྱལ་པོའི་འཁོར་གསུམ་སག་ཐག །རྗེ་བཙུན་ཙོང་ཁ་པ་ཆེན་པོའི་ན་བཟའ་ཆ་ཚང་། འཕགས་
པ་ཐོགས་མེད་ཀྱི་སྐུ་ཆོས། རྣམ་སྲས་མདུང་དམར་ཅན་གྱི་མདུང་། གཟུངས་ཆེན་སྡེ་ལྔ་ལ་སོགས་པ་
གསེར་སྦྱངས་བཙོ་མས་བྲིས་པ་སོགས། ཆོས་སྐུའི་རིང་བསྲེལ་མང་དུ་བཞུགས་པ་སྲིད་ཞིའི་དགེ་ལེགས་
ཀྱི་དངོས་པོ་ཐམས་ཅད་གཅིག་ཏུ་སྤུངས་པ་འདི་ལ། རྗེ་བདག་ཉིད་ཆེན་པོས་རབ་གནས་མཛད་པའི་ཚེ།
མངའ་དབུལ་གྱི་སྐབས་སུ་མེ་ཏོག་གི་ཆར་བཀྲ་ཤིས་རྟགས་བརྒྱད་དང་རྫ་ས་བརྒྱད་ཀྱི་དབྱིབས་ཅན་དུ་མ་
བབས་པ་དང་བར་སྣང་ནས་ལྷའི་རོལ་མོ་བསྒྲགས། དྲི་ཞིམ་པོས་ས་གཞི་ཡོངས་སུ་ཁྱབ་པ་ལ་སོགས་པ་
ལྟས་ངོ་མཚར་བ་དུ་མ་དང་ལྡན་པ་བྱུང་བ་ལགས་སོ། །
དངུལ་གདུང་ལྷ་ཁང་དུ་རྒྱལ་བ་བསོད་ནམས་རྒྱ་མཚོའི་དངུལ་གདུང་དངུལ་སྲང་བདུན་སྟོང་བཞི་
བརྒྱ་ལས་གྲུབ་པ། ནང་རྟེན་དུ་རྗེ་དེ་ཉིད་ཀྱི་ཐུགས་ལྗགས་སྤྱན་གསུམ་དང་། དབུ་ཀླད་ཞུན་ཐིགས་
- 195 -

༄༅། །ཕུར་ལྕོག་ངག་དབང་བྱམས་པའི་གསུང་འབུམ། །༼༣༽
ལ་སྤྱན་རས་གཟིགས་ཁ་སར་པཱ་ཎིའི་སྐུ་རང་བྱོན་ངོ་མཚར་ཅན། སངས་རྒྱས་ཀྱི་འཕེལ་གདུང་སོགས་
མཐའ་ཡས་པ་བཞུགས། ཐམས་ཅད་མཁྱེན་པ་ཡོན་ཏན་རྒྱ་མཚོའི་དངུལ་གདུང་སྐུ་རྒྱུ་ཚད་སོགས་དེ་དང་
འདྲ་བའི་ནང་རྟེན་དུ། རྗེ་དེ་ཉིད་ཀྱི་ལྗགས། རིང་བསྲེལ། གདུང་རུས། གདུང་ཐལ་གཞན་ཡང་རྟེན་
བསམ་གྱིས་མི་ཁྱབ་པ་བཞུགས། །
འཁྲུངས་རབ་ལྷ་ཁང་དུ། གོང་ས་ལྔ་པ་ཆེན་པོའི་སྨན་སྐུ། སྐུ་རྒྱུ་ལ་གནས་ཆེན་བརྒྱད་ཀྱི་ས།
མཆོད་རྟེན་བརྒྱད་ཀྱི་ས། རྡོ་རྗེ་གདན་གྱི་བྱང་ཆུབ་ཤིང་། ཙན་དན་གོར་ཤི་ཤ །སྦྲུལ་སྙིང་། ཀ་མ་རུའི་རྡོ།
ཀླུ་འཇིམ། ཆུ་བོ་གསེར་ལྡན་གྱི་ཟངས། གསེར་ཕྱེ་རྣམས་ལས་གྲུབ་པ། ནང་རྟེན་དུ། སངས་རྒྱས་རབས་
བདུན་གྱི་འཕེལ་གདུང་། འབྲོམ་རིན་པོ་ཆེའི་ཚེམས་རིང་བསྲེལ་གྱི་གང་བུ། རྗེ་རིན་པོ་ཆེའི་སྐུ་ཆོས་
སོགས་བློ་ཡུལ་ལས་འདས་པ་བཞུགས། །
ཇོ་བོ་ལྷ་ཁང་དུ་བཞུགས་པའི་རྟེན་གྱི་གཙོ་བོ་ནི། ཇོ་བོ་རིན་པོ་ཆེ་སྲིད་ཞིའི་འཇིགས་སྐྱོབ་མར་
གྲགས་པ། དངུལ་སྲང་ལྔ་བརྒྱ་ལས་གྲུབ་པ། ནང་རྟེན་དུ་སངས་རྒྱས་གསེར་ཐུབ་ཀྱི་འཕེལ་གདུང་། ཤཱ་
རིའི་བུའི་དབུ་ལོ། མོའུ་གལ་གྱི་བུའི་སྣམ་སྦྱར། པཎ་ཆེན་ཤཱཀྱ་ཤྲཱིའི་སྐུ་ཆོས། ལྷོ་བྲག་ཕྱག་རྡོར་གྱི་ཕྱག་
མཚན་རྡོར་དྲིལ། རྗེ་བཙུན་ཙོང་ཁ་ཆེན་པོའི་དབུ་ཞྭ་སོགས་བྱིན་རླབས་ཅན་མཐའ་ཡས་པ་བཞུགས། །
གནས་བཅུ་ལྷ་ཁང་དུ། ཐུབ་པའི་དབང་པོ་གཙོ་འཁོར་གསུམ་བྱང་ཆུབ་ཤིང་ལས་གྲུབ་ཅིང་། གཞན་
རྣམས་ཙན་དན་དཀར་པོ་ལས་གྲུབ་པ་འདི་རྣམས་སྔོན་རྒྱ་ནག་ཏུ་གནས་བརྟན་བཅུ་དྲུག་སྤྱན་དྲངས་ཏེ་
དབྱར་ཟླ་གསུམ་ཞལ་གྱིས་བཞེས་ནས། དགག་དབྱེ་མཛད་དེ་རང་གནས་སུ་གཤེགས་ཁར། དད་པའི་
རྟེན་དུ་སོ་སོ་ནས་རང་རང་གི་འདྲ་འབག་རེ་ཕྱག་བཟོ་མཛད་ནས་གནང་བ། ཏཱ་མིང་རྒྱལ་པོས་འགྲོ་
མགོན་ཆོས་རྒྱལ་འཕགས་པར་ཕུལ་བ། རིམ་གྱིས་རྒྱལ་བ་ཀརྨ་པའི་ཐུགས་དམ་རྟེན་དུ་ཀོང་པོ་རྩེ་ལྷ་
སྒང་དུ་བཞུགས་པ། རྒྱལ་དབང་ལྔ་པ་ཆེན་པོའི་ཐུགས་དམ་རྟེན་དུ་སྤྱན་དྲངས་ཏེ་འདིར་བཞུགས་པ་
ཡིན༑ བྱམས་ཁང་གསར་པ་འདིར་བཞུགས་པའི་རྒྱལ་བ་བྱམས་པ་མགོན་པོ་དགུང་ལོ་བཅུ་གཉིས་པའི་
སྐུ་ཚད། སྨན་འདམ་ལས་གྲུབ་པ་འདི་ནི་གདན་ས་འདིའི་མཁན་ཆེན་འཇམ་དབྱངས་དགའ་བའི་བློ་གྲོས་
ཀྱིས་བཀོད་པ་མཛད་ནས་སྣེའུ་རྫོང་ནས་སྦྱིན་བདག་གནང་སྟེ་བཞེངས་ཤིང་། ཆོས་སྡེ་ཆེན་པོ་འདིའི་
མཁན་བརྒྱུད་སྔ་མ་རྣམས་ཀྱང་དེ་སྐབས་བཞེངས་པ་ཡིན་ལ། བྱམས་ཆེན་འདི་ཡི་ནང་རྟེན་དུ། དེ་བཞིན་
གཤེགས་པའི་རིང་བསྲེལ་དང༌། རྗེ་བཙུན་ཙོང་ཁ་པ་ཆེན་པོའི་སྐུ་གསུང་བྱོན་མ་དང་། གཞན་ཡང་རྒྱ་
།
- 196 -

༄༅། །གྲྭ་ས་ཆེན་པོ་བཞི་དང་རྒྱུད་སྟོད་སྨད་ཆགས་ཚུལ་པད་དཀར་ཕྲེང་བ། །༼བེ༽
།
སྐུ་གདུང་
བོད་ཀྱི་པཎ་གྲུབ་མང་པོའི་དབུ་སྐྲ། ན་བཟའ་སོགས་མཐའ་ཡས་པ་བཞུགས། དེའི་གཡས་ཀྱི་དངུལ་
གདུང་གཉིས་པ་འདིའི་ནང་དུ། འཇམ་དབྱངས་ཆོས་རྗེ་བཀྲ་ཤིས་དཔལ་ལྡན་པ་དེ་ཉིད་ཀྱི་
རིལ་པོ་ལྷར་བཅས་འགྲོ་བ་ཀུན་གྱི་བསོད་ནམས་ཀྱི་ཞིང་དམ་པར་བཞུགས་པ་ལགས་སོ།
བཀའ་འགྱུར་ལྷ་ཁང་དུ། གོང་ས་ལྔ་པ་ཆེན་པོས་བཀའ་གནང་བ་ལྟར། ས་སྐྱོང་བློ་བཟང་མཐུ་
སྟོབས་ཀྱིས། མཐིང་ཤོག་ལ་གསེར་བཙོ་མ་འབའ་ཞིག་གིས་བཞེངས་ཤིང་། ཙན་དན་གྱི་གླེགས་ཤིང་
གདོང་བརྐོས་བ་སོ་ལ་པ་ཏྲ་རིས་དང་། ཆོས་ཐག་ཆོས་ཆབ་སོགས་རྒྱུ་དང་བཀོད་པས་མཛེས་པ། རབ་
གནས་ལྔ་པ་ཆེན་པོས་གནང་བ་བཀའ་འགྱུར་འཛམ་གླིང་གཡས་བཞག་ཏུ་གྲགས་པ་བཞུགས། །
བསྐལ་བཟང་ལྷ་ཁང་དུ། སངས་རྒྱས་སྟོང་གི་སྐུ་བརྙན་ཛྱེ་ཀྵི་རྫུས་པ་སྐུ་ཤ་གྲང་གསེར་གསོལ་བ།
ལྔ་པ་ཆེན་པོས་རབ་གནས་མཛད་པ་བཞུགས་སོ། །
ཆོས་སྡེ་འདི་ཡི་ནང་རྟེན་གྱི་གཙོ་བོ་ནི། སྔོན་བཅོམ་ལྡན་འདས་ལ་ཀླུའི་རྒྱལ་པོ་མ་དྲོས་པས་ཕུལ་
བའི་དུང་དཀར་འདི་ཡིན་ལ། འདི་ནི་བཅོམ་ལྡན་འདས་ཀྱིས་མོའུ་གལ་གྱི་བུ་ལ་གནང་སྟེ། འདི་ཁྱོད་
ཀྱིས་འགོག་པ་རིར་གཏེར་དུ་སྦོས་ཤིག །མ་འོངས་པ་ན་དགེ་སློང་པདྨའི་ངང་ལྡན་འདིའི་ཚོགས་དུང་དུ་
འགྱུར་རོ། །གཏེར་བདག་སྤྲེའུས་བྱེད་དོ་ཞེས་ལང་གཤེགས་ལས་ལུང་བསྟན་པའི་དུས་ལ་བབས་པ་ན།
རྗེ་རིན་པོ་ཆེས་འགོག་པ་རི་ནས་གཏེར་ནས་བཞེས། འཇམ་དབྱངས་བཀྲ་ཤིས་དཔལ་ལྡན་ལ་གནང་སྟེ།
དགོན་མ་ལས་བུ་དགའ་བ་འོང་བར་ལུང་བསྟན་པའི་ཆོས་དུང་ཁྱད་པར་ཅན་འདིའི་རྟེན་འབྲེལ་གྱིས་
འཛམ་བུ་གླིང་གི་མཁས་གྲུབ་ཐམས་ཅད་དང་། ཆོས་དང་ལོངས་སྤྱོད་ཐམས་ཅད་འདིར་རྒྱ་མཚོ་ཆེན་པོ་
ལ་ཆུ་ཀླུང་བཞིན་དུ་འདུ་བ་འདི་བྱུང་བ་ཡིན་ནོ། །
སྔགས་ཁང་རྟེན་དང་བརྟེན་པར་བཅས་པ་ནི། རྗེ་རིན་པོ་ཆེས་བཀའ་གནང་བ་ལྟར་དཔོན་ནམ་
མཁའ་བཟང་དཔོན་བློན་གྱིས་སྦྱིན་བདག་མཛད་ནས་བཞེངས་པ་ཡིན་ལ། དེ་ཡང་གཙོ་བོ་དཔལ་རྡོ་རྗེ་
འཇིགས་བྱེད་བདུད་ལས་རྣམ་པར་རྒྱལ་བ། ཞལ་དགུ་ཕྱག་སོ་བཞི། ཞབས་བཅུ་དྲུག་པ་འདི་ཉིད་ནི།
རྡོ་རྗེ་འཇིགས་བྱེད་རང་ཉིད་གསུམ་ལྡན་རྡོ་རྗེ་འཛིན་པའི་སྐར་བཞེངས་པ་རྗེ་བཙུན་བླ་མ་ཙོང་ཁ་པ་ཆེན་
པོས་སྤྲུལ་པའི་དགེ་སློང་མང་པོ་དང་བཅས་པས་ལྗགས་བཟླས་མཛད་ནས་། སྐུ་རྒྱུ་འཇིམ་པའི་སྲིན་ཞལ་
གྱི་མཐེབ་སྐྱུ་རེ་ལ་ཡ་མ་རཱ་ཛཱ་འབུམ་ཕྲག་རེ་དང་། སྐུ་གཞན་རྣམས་ཀྱི་མཐེབ་སྐྱུ་རེ་ལ་ཁྲི་ཕྲག་རེ་བཅས་
གསུངས་ནས། སྤྲུལ་པའི་ལྷ་བཟོས་སྐུ་སྨད་བཞེངས་པ་ན་སྐུ་སྟོད་ཐམས་ཅད་རང་བྱོན་དུ་ཕེབས། འདིའི་
- 197 -

༄༅། །ཕུར་ལྕོག་ངག་དབང་བྱམས་པའི་གསུང་འབུམ། །༼༣༽
འཇམ་དཔལ་གྱི་ཞལ་གྱི་ནང་དུ་སངས་རྒྱས་ཀྱི་འཕེལ་གདུང་བྱ་སྒོང་ཙམ་གྱིས་མཚོན་འཕེལ་གདུང་མང་
དུ་བཞུགས། ཁྱད་པར་དུ་རྗེ་བཙུན་འཇམ་དབྱངས་ཀྱི་སྤྲུལ་པ་རྭ་ལོཙཱ་བ་རྡོ་རྗེ་གྲགས་ཀྱི་སྐུ་གདུང་ཕྱག་
མཛུབ་གཅིག་མ་གཏོགས་པ་རིལ་པོ་བཞུགས། འདི་ཉིད་ས་གཞི་དང་རྩིག་པ་ཀ་བ་སོགས་གང་ལ་ཡང་